***Kiegészítő szülői tájékoztató a Káldor Miklós Kollégium 2020/2021-es tanév étkezéssel kapcsolatos tudnivalóihoz és a 2020. szeptemberére vonatkozó befizetésre vonatkozóan***

Tisztelt Szülők és Diákok!

Kérem Önöket, hogy a szeptemberi kollégiumi étkezés igénybevételéhez **2020. augusztus 10-ig** az etkezes.kaldorkoli@gmail.com e-mail címre a **szeptemberi étkezési igényt** jelezni szíveskedjenek!

Ennek módja: Ezt a levelet (a kitöltendő dokumentumokkal együtt) augusztus 01-én e-mail-ben is megkapták az on-line elküldött jelentkezési lapon feltüntetett gondviselők. Az alábbi táblázatban – melyet külön csatolok –„X” jelöléssel jelezzék a megrendelni kívánt étkezést és a gyermek nevét, majd továbbítsák részemre a fenti e-mail címre!

Diák neve: Kedvezményes étkezésre jogosult-e: IGEN NEM

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | K | Sz | Cs | P | H | K | Sz | Cs | P | H | K | Sz | Cs | P | H | K | Sz | Cs | P | H | K | Sz |
| IX. hó | 01. | 02. | 03. | 04. | 07. | 08. | 09. | 10. | 11. | 14. | 15. | 16. | 17. | 18. | 21. | 22. | 23. | 24. | 25. | 28. | 29. | 30. |
| R |  |  |  |  |  |  |  |  |  |  |  |  |  |  |  |  |  |  |  |  |  |  |
| E |  |  |  |  |  |  |  |  |  |  |  |  |  |  |  |  |  |  |  |  |  |  |
| V |  |  |  | 0 |  |  |  |  | 0 |  |  |  |  | 0 |  |  |  |  | 0 |  |  |  |

Abban az esetben is kérnék visszajelzést, ha a diák nem kér étkezést!

Amennyiben az iskolában rendelték meg az ebédet, a kollégiumban ne rendeljenek, mert ezt csak felnőtt térítési díjon tudja előfizetni.(A tanuló tanulói étkezéstérítési díjon csak napi egyszer jogosult étkezést igénybe venni).

A hétköznapokra kérhető étkezések a következők: reggeli-ebéd-vacsora, reggeli-ebéd, reggeli-vacsora, ebéd-vacsora, reggeli, ebéd, vacsora. (pénteken nincs vacsora)

Szeptember hónapban a megrendelt étkezéseken a diákok a végleges órarendjük ismeretében szeptember 07-től tudnak változtatni.

Az augusztus 10-ig leadott megrendelések alapján augusztus 11-ig értesítést küldök a szeptemberi étkezési díjról, melyet **2020. augusztus 25-ig** kell átutalni az

**Étkeztetési Szolgáltató Gazdasági Szervezet** alszámlájára:

**Számlaszám: 11784009-15793803-10010000**

A közlemény rovatban szerepeljen a tanuló neve, a befizetett étkezési hónap (szeptember), ill. az átutalt számla sorszáma és az intézmény befizetési azonosítója, amely:

KMKB (Káldor Miklós Kollégium-Bakfark) vagy

KMKD (Káldor Miklós Kollégium-Donáti) vagy

KMKF (Káldor Miklós Kollégium-Felvinci) (pl.: Béres Alexander, szeptember, KMKF)

Kérem a PONTOS, és nem a kerekített összeget átutalni!

*A szeptemberi étkezés igénybevételére a befizetést előre, utalással, teljes áron kell teljesíteni. A beköltözéskor leadott kedvezményre jogosító nyilatkozatok ellenőrzése után a teljes áron befizetett összegből a kedvezmény jóváírásra kerül. (Kivételt képeznek ez alól azok a tavalyi tanévben is az intézményünkben lakó kollégisták, akiknek az érvényben lévő rendszeres gyermekvédelmi kedvezményes, nagycsaládos, ill. tartós betegséget igazoló határozata le van adva.)*

Az az étkezésmegrendelés, amelynek díja augusztus 25-ig nem lett átutalva, törlésre kerül.

**FONTOS!** A banki átutalás beérkezésének végső határideje mindig a tárgyhót megelőző hónap **25.** napja.

Ha a tartozás fennáll, a megrendelés addig nem kerül továbbításra, tehát a gyermek nem részesül étkeztetésben, ameddig az összeg nem kerül befizetésre.

Azon diákok számára, akik szeptember hónapra nem küldik el előre megrendelésüket, illetve a megadott határidőig nem egyenlítik ki a számlájukat és rendelésük törlésre kerül, 2020. szeptember 07-től lesz lehetőség pótrendelés leadására.

A beköltözéskor legyenek szívesek a borítékban található igénylőlapokat, nyilatkozatokat kitöltve, illetve a kedvezményre jogosító határozatokat magukkal hozni:

* Hozzájáruló nyilatkozat minden étkező törvényes képviselőjétől szükséges
* Szándéknyilatkozat és Igénylőlap intézményi közétkezés megrendeléséhez – minden étkező esetében szükséges,
* Diétás étkezés igénylőlap – csak orvosilag elrendelt és igazolt diéta esetében (kifejezetten szakorvosi igazolás másolata is szükséges),
* Igénylőlap kedvezményes étkezéshez (8. számú melléklet) - jogosultság esetén.
	+ Nagycsaládos (3 vagy több gyermek esetén) - csak a nyilatkozat szükséges
	+ Rendszeres gyermekvédelmi támogatás – csatolni kell a határozat másolatát is
	+ Tartós beteg, SNI – csatolni kell az orvosi vagy szakértői bizottsági határozat másolatát
	+ Nevelésbe vett vagy utógondozotti ellátásban részesülő gyermek – csatolni kell a gyámhatósági határozat másolatát valamint a 9. számú melléklet eredeti példányát (igazolás ingyenes gyermekétkezés igénybevételére) is.

Az igénylőlapok kitöltéséről az azokhoz szükséges igazolásokról, illetve az adatkezelési tájékoztatásról bővebben a www. eszgsz.hu weboldalon is olvashatnak.

*(A kedvezményre jogosító nyilatkozatokat a* [*www.eszgsz.hu*](http://www.eszgsz.hu)*, ill. a* [*www.kaldorkoli.hu*](http://www.kaldorkoli.hu) *weboldalról is le tudják tölteni.)*

A tanév folyamán lehetőség van a megrendelt étkezések e-mail-ben történő módosítására (lemondás, megrendelés), valamint étkezéssel kapcsolatban érdeklődhetnek az etkezes.kaldorkoli@gmail.com e-mail címen, illetve a 06 70 504-0242-es telefonszámon.

A **reggel 8:30-ig** leadott módosításokat lehet a következő naptól érvényesíteni (kivéve reggeli), az 8:30 után leadottakat csak a második naptól.

A naponta többszöri étkezést igénybe vevők lemondása csak a teljes étkezési napra érvényesíthető, köztes étkezések lemondása nem elfogadható.

Vernes Rita

ÉSZGSZ gazdasági ügyintéző

Budapest, 2020.07.07.